Canselor Jerman

**Canselor Jerman**, secara rasmi dikenali sebagai **Canselor Persekutuan Republik Persekutuan Jerman**, ialah ketua persekutuan kerajaan Jerman. Canselor ialah ketua eksekutif Kabinet Persekutuan dan mengetuai cabang eksekutif. Canselor dipilih oleh Bundestag atas cadangan Presiden Persekutuan dan tanpa perbahasan (Perkara 63 Perlembagaan Jerman). Semasa darurat pertahanan diisytiharkan oleh Bundestag, Canselor juga mengambil alih jawatan Pemerintah Tertinggi  Bundeswehr.

Sepuluh orang (sembilan lelaki dan seorang perempuan) telah berkhidmat sebagai Canselor Persekutuan Republik Jerman, yang pertama ialah Konrad Adenauer dari tahun 1949 hingga 1963. (Seramai 26 lelaki lain telah berkhidmat sebagai "Canselor Reich" dalam Empayar Jerman sebelum ini dari tahun 1871 hingga 1945.) Penyandang jawatan terkini ialah Friedrich Merz dari Kesatuan Demokratik Kristian, yang mengangkat sumpah pada 6 Mei 2025.

## Gambaran umum
### Sejarah pejabat
Jawatan ini wujud sejak Empayar Rom Suci di mana pada ketika ini pejabat kanselor utama Jerman biasanya diketuai Uskup Agung Mainz yang berperanan sebagai ketua agama bagi pihak Istana yang telah wujud dari zaman Empayar Carolus lagi. Gelaran ini (dalam bahasa asal - *Kanzler*, daripada ) sedemikian kerana peranannya dalam mentadbir atas pihak Maharaja (rujuk juga peranan ''chancellor'' dalam konteks pendidikan); gelaran tersebut turut dipakai beberapa kerajaan berbahasa Jerman di Eropah Barat pada ketika ini.

Sidang gereja bertindak sebagai Pejabat Maharaja yang mengeluarkan perbuatan dan kapitulari. Sejak zaman Ludwig si Jerman, Uskup Agung Mainz adalah *[[Daftar frasa Latin#E|ex officio]]* Canselor Utama Jerman, posisi yang dia pegang sampai akhir Empayar Suci Rom pada tahun 1806, sedangkan secara *[[de jure]],* Uskup Agung Köln adalah Kanselor Itali dan Uskup Agung Trier dari Bourgogne. Tiga Uskup Agung Putera itu juga menjadi Putera pemilih dari pemilihan Empayar yang memilih Raja Romawi. Sudah dari abad pertengahan, Canselor Jerman memiliki kekuasaan politik seperti Uskup Agung Willigis (Arskanselir 975-1011, wali penguasa Raja Otto III dari Jerman 991-994) atau Rainald von Dassel (Canselor 1156-1162 dan 1166-1167) di bawah Maharaja Frederick Barbarossa.

Pada tahun 1559, Maharaja Ferdinand I mendirikan suatu lembaga Pejabat Canselor Empayar (*Reichshofkanzlei*) di Istana Hofburg,Vienna pimpinan Naib Canselor di bawah kuat kuasa nominal Uskup Agung Mainz. Pada Pertempuran Gunung Putih tahun 1620, Maharaja Ferdinand II mewujudkan suatu kantor Pengadilan Kanselor yang bertanggungjawab atas urusan ehwal dalam dan luar negeri Monarki Habsburg bagi pihak Austria. Dari tahun 1753 dan seterusnya, kantor Kanselor Negara Austira diketuai oleh Raja Kaunitz. Keutuhan jawatan ini dikurangkan sejak itu sehingga ia setakat berupa istiadat atau seremonial pada zaman  Maria Theresa dan Joseph II, hanya ada di atas kertas. Setelah pembubaran Empayar Rom Suci, Raja Metternich menjabat sebagai Kanselor Negara Empayar Austria (1821-1848), demikian juga Putera Hardenberg bertindak sebagai Canselor kepada Prusia (1810-1822).

Kantor Kanselor modern didirikan dengan Konfederasi Jerman Utara di mana Otto von Bismarck menjadi Kanselor pada tahun 1867. Setelah Penyatuan kerajaan-kerajaan kecil dalam Jerman pada tahun 1871, kantor menjadi dikenal di Jerman sebagai *Reichskanzler* (lit. "Kanselor Alam"), meskipun terus disebut sebagai Kanelir dalam bahasa lain. Dengan perlembagaan Jerman tahun 1949, gelar *Bundeskanzler* (Kanselor) digunakan kembali di Jerman.

Dari 1867 hingga 1871, gelar *Bundeskanzler* (kanselor) digunakan kembali dalam bahasa Jerman pada waktu Konfederasi Jerman Utara. Dari tahun 1871 sampai tahun 1945, pejabat bernama *Reichskanzler* (Canselor Empayar). Sejak tahun 1949, gelaran rasmi pejabat dalam bahasa Jerman sekali lagi bernama *Bundeskanzler*.

Ketika adanya Republik Demokratik Jerman dari tangg 7 Oktober 1949 hingga penyatuan semula dengan Republik Federal Jerman pada 3 Oktober 1990, jabatan Canselor sendirinya tidak ada melainkan dengan jawatan yang setara sama ada dengan gelaran **Presiden Menteri ** *(Ministerpräsident)* atau **Ketua Dewan Menteri** (*Vorsitzender des [[Ministerrat|Ministerrats]]*).

### Peranan
Peranan jawatan ini banyak berubah mengikut keadaan negara Jerman itu sendiri sejak pembentukannya. Dari 1871-1918, Kanselor hanya bertanggungjawab kepada Maharaja. Dengan berdirinya republik dan reformasi konstitusi pada tahun 1918, parlimen diberikan hak untuk memberhentikan jawatan *Reichskanzler*. Menurut Perlembagaan Weimar tahun 1919, Kanselor dilantik Presiden dan bertanggungjawab kepada kedua-dua pihak Parlimen *dan* Presiden.

Ketika Parti Sosialis Nasional mula mendapatkan kuasa mereka pada 30 Januari 1933, Perlembagaan Weimar diabaikan secara *[[de facto]]*. Setelah kematian Presiden Hindenburg pada tahun 1934, Adolf Hitler secara rasminya mendapat gelaran *Führer und Reichskanzler* ("Pemimpin dan Kanselor Alam") sambil menjadi suatu diktator ke atas pemerintahan baharunya yang diberikan kekuatan yang lebih besar daripada pemerintahan Weimar sebelumnya sambil mengurangkan banyak peranan Presiden Jerman itu sendiri.

Jerman pada saat ini sering disebut sebagai "demokrasi canselor" yang mencerminkan peranan Canselor sebagai kepala negara eksekutif yang memiliki kewenangan konstitusional untuk menetapkan pedoman untuk semua bidang dasar pemerintah.

## Senarai pemegang jawatan
Sejak penubuhan jawatan ini dalam bentuk paling baharunya pada 1867, sebanyak 32 orang telah menjawat sebagai kepala pemerintahan Jerman atau pendahulunya dengan Konfederasi Jerman Utara, sebagian besar bergelar Canselor.

### Zaman Konfederasi Jerman Utara, ''Bundeskanzler'' (1867–1871)

Konfederasi Jerman Utara ditubuhkan setelah runtuhnya Konfederasi Jerman, yang disebabkan oleh kemenangan Prusia dalam Perang Austro-Prusia tahun 1866. Canselor dilantik oleh Raja Prusia.

### Zaman [[Empayar Jerman|Empayar]], ''Reichskanzler'' (1871–1918)

Kerajaan Empayar Jerman lahir dari Konfederasi Jerman Utara akibat Perang Franco-Prusia. Maharaja yang baru diciptakan menamakan Canselor untuk bertanggungjawab kepada Maharaja. 

### Zaman Revolusi, ''Reichskanzler'' (1918–1919)
Pada 9 November 1918, Max von Baden meletakkan jawatan kepada Canselor. Friedrich Ebert dipilih sebagai Canselor ke-9 selama tiga bulan di antara berakhirnya Empayar Jerman pada November 1918 dan penubuhan perhimpunan pertama Majlis Nasional pada Februari 1919. Beliau dilantik sebagai Ketua Majlis Wakil Rakyat, hingga 29 Disember 1918 bersama-sama dengan pemimpin USPD, Hugo Haase.

### Zaman [[Republik Weimar]], ''Reichskanzler'' (1919-1933)

Perlembagaan Weimar tahun 1919 menetapkan kerangka untuk Republik Weimar. Canselor sering bergantung pada sokongan daripada Presiden.

### Zaman [[Jerman Nazi|pemerintahan NSDAP]] (1933-1945)

*Macholfgreifung* (rampasan kuasa) Adolf Hitler menandakan berakhirnya Republik Weimar dan permulaan Jerman Nazi. Hitler memerintah sebagai diktator dan menggabungkan semua kuasa untuk dirinya sendiri.

### Zaman Republik Persekutuan Jerman, ''Bundeskanzler'' (sejak 1949)

Pada tahun 1949, dua negara Jerman yang terpisah ditubuhkan iaitu Republik Persekutuan Jerman (dikenali sebagai Jerman Barat) dan Republik Demokratik Jerman (dikenali sebagai Jerman Timur). Senarai di bawah memberikan Canselor Jerman Barat; pemerintah Jerman Timur diketuai oleh Ketua Majlis Menteri. Pada tahun 1990, Jerman Timur dibubarkan dan bergabung dengan Jerman Barat. Negara Jerman disatukan semula dan mengekalkan nama Republik Persekutuan Jerman.

## Rujukan

## Pautan luar
* Laman web pejabat Kanselor Negara Jerman
* Germany: Heads of Government: 1871-1945 
* Germany: Heads of Government: 1949-2005